wickkiey/tamil-wikipedia-chunked huggingface dataset:
# அறிவியல் வலை

## மேற்கோள் தரவுத்தளங்கள்

### பிராந்திய தரவுத்தளங்கள்

2008 முதல், அறிவியல் வலை பல பிராந்திய மேற்கோள் குறியீடுகளை வழங்குகிறது:  
- சீன அறிவியல் கழகத்துடன் இணைந்து தயாரிக்கப்பட்ட சீன அறிவியல் மேற்கோள் தரவுத்தளம், ஆங்கிலம் தவிர்த்த பிற மொழியில் முதன்மையானது
- பிரேசில், ஸ்பெயின், போர்த்துகல், கரீபியன் மற்றும் தென்னாப்பிரிக்கா மற்றும் இலத்தீன் அமெரிக்கா உள்ளிட்ட 12 நாடுகளை உள்ளடக்கிய 2013 ஆம் ஆண்டில் நிறுவப்பட்ட *சயிஎல்ஓ* (SciELO) மேற்கோள் சுட்டெண்
- தென் கொரியா தேசிய ஆராய்ச்சி அறக்கட்டளையின் புதுப்பிப்புகளுடன், 2014 இல் கொரியா மேற்கோள் சுட்டெண் (KCI);
- 2015 இல் ரஷ்ய அறிவியல் மேற்கோள் சுட்டெண்
- 2020 இல் அரேபிய வட்ட மேற்கோள் சுட்டெண் (ARCI).
# அறிவியல் வலை

## மேற்கோள் தரவுத்தளங்கள்

### பொருளடக்கம்

மேலே பட்டியலிடப்பட்ட ஏழு மேற்கோள் குறியீடுகளில் பிற கட்டுரைகள் மேற்கோள் காட்டப்பட்டுள்ளன. மேற்கோள் காட்டப்பட்ட குறிப்புத் தேடலை மேற்கொள்ள ஒருவர் அவற்றைப் பயன்படுத்தலாம். அதாவது முந்தைய அல்லது தற்போதைய வெளியீட்டை மேற்கோள் காட்டும் கட்டுரைகளைக் கண்டறிதல். ஒருவர் மேற்கோள் தரவுத்தளங்களில் ஆய்வுத் தலைப்பு, ஆசிரியர், மூல தலைப்பு மற்றும் இருப்பிடம் மூலம் தேடலாம். இரண்டு வேதியியல் தரவுத்தளங்கள், *இன்டெக்ஸ் கெமிகஸ்* மற்றும் *தற்போதைய வேதியியல் எதிர்வினைகள்* கட்டமைப்பு வரைபடங்களை உருவாக்க அனுமதிக்கின்றன. இதனால் பயனர்கள் வேதிச் சேர்மங்கள்/கலவைகள் மற்றும் எதிர்வினைகளைக் கண்டறிய உதவுகிறது.
# அறிவியல் வலை

## மேற்கோள் தரவுத்தளங்கள்

### சுருக்கம் மற்றும் அட்டவணைப்படுத்தல்

பின்வரும் வகையான மேற்கோள்கள் அட்டவணையிடப்பட்டுள்ளன: அறிவார்ந்த புத்தகங்கள், சக மதிப்பாய்வு செய்யப்பட்ட ஆய்விதழ்கள், அசல் ஆராய்ச்சி கட்டுரைகள், மதிப்புரைகள், தலையங்கங்கள், காலவரிசைகள், சுருக்கங்கள் மற்றும் பிற. இந்த குறியீட்டில் சேர்க்கப்பட்டுள்ள துறைகள் விவசாயம், உயிரியல், பொறியியல், மருத்துவம், இயற்பியல், வேதியியல், மானுடவியல், சட்டம், நூலகவியல், கட்டிடக்கலை, நடனம், இசை, திரைப்படம் மற்றும் நாடகம் ஆகும். ஏழு மேற்கோள் தரவுத்தளங்கள் மேற்கண்ட துறைகளில் செயல் எல்லையினை கொண்டது.
# அறிவியல் வலை

## மேற்கோள் பகுப்பாய்வின் பயன்பாட்டில் வரம்புகள்

பிற விஞ்ஞான அணுகுமுறைகளைப் போலவே, விஞ்ஞானவியல் மற்றும் நூலியல் அளவீடுகளும் அவற்றின் சொந்த வரம்புகளைக் கொண்டுள்ளன. 2010ஆம் ஆண்டில், தாம்சன் ராய்ட்டர்ஸ் அறிவியல் வலையினை அடிப்படையாகக் கொண்ட ஆய்விதழ் தாக்க காரணி (JIF) கணக்கீட்டுச் செயல்முறையில் சில குறைபாடுகளைச் சுட்டிக்காட்டி விமர்சனம் எழுப்பியது. இது போன்ற ஆய்விதழ் விநியோகங்கள் பொதுவாக நன்கு அறியப்பட்ட ஆய்விதழ்களை நோக்கி மிகவும் வளைந்து கொடுக்கப்படுகின்றன; ஆய்விதழ் தாக்கக் காரணி பண்புகள் புலம் சார்ந்தவை, மேலும் இவை ஆசிரியர்களால் எளிதில் கையாளப்படலாம் அல்லது தலையங்கக் கொள்கைகளை மாற்றுவதன் மூலம் மாற்றியமைக்கலாம் என்பதாகும். இந்த முழு செயல்முறையையும் அடிப்படையில் வெளிப்படையானதாக ஆக்குகிறது.  
மிகவும் புறநிலை பத்திரிகை அளவீடுகளைப் பொறுத்தவரை, அதிக துல்லியத்தன்மைக்கு இது கட்டுரை-நிலை அளவீடுகள் மற்றும் சக ஆய்வு ஆகியவற்றுடன் கூடுதலாக இருக்க வேண்டும் என்ற கருத்து வளர்ந்து வருகிறது.
# இசுகோபசு

**இசுகோபசு** (Scopus) என்பது எல்செவியரின் ஆய்வு சுருக்கம் மற்றும் மேற்கோள் தரவுத்தளமாகும். இது 2004ல் தொடங்கப்பட்டது. இசுகோபசு ஏறக்குறைய 11,678 வெளியீட்டாளர்களிடமிருந்து கிட்டத்தட்ட 36,377 தலைப்புகளை (22,794 செயலில் உள்ள தலைப்புகள் மற்றும் 13,583 செயலற்ற தலைப்புகள்) உள்ளடக்கியது. இவற்றில் 34,346 உயர் பாடத் துறைகளில் சக மதிப்பாய்வு செய்யப்பட்ட ஆய்விதழ்:வாழ்க்கை அறிவியல், சமூக அறிவியல், இயற்பியல் அறிவியல் மற்றும் சுகாதார அறிவியல். இது மூன்று வகையான ஆதாரங்களை உள்ளடக்கியது: புத்தகத் தொடர், ஆய்விதழ்கள் மற்றும் வர்த்தக ஆய்விதழ்கள். ஒவ்வொரு தலைப்பிற்கும் நான்கு வகையான எண் தர அளவீடுகளின்படி இசுகோபசு தரவுத்தளத்தில் உள்ள அனைத்து பத்திரிகைகளும் ஒவ்வொரு ஆண்டும் போதுமான உயர் தரத்திற்காக மதிப்பாய்வு செய்யப்படுகின்றன. இவை எச் சுட்டெண், சைட்ஸ்கோர் (CiteScore), எஸ் ஜெ ஆர் (SCImago Journal Rank ) மற்றும் சினிப் (SNIP-ஆய்வுக் கட்டுரையின் இயல்பாக்கப்பட்ட தாக்க மூலம்). இசுகோபசில் உள்ள தேடல்கள் காப்புரிமை தரவுத்தளங்களின் தேடல்களையும் உள்ளடக்குகின்றன.
# இசுகோபசு

## கண்ணோட்டம்

இசுகோபசு மற்றும் அறிவியல் வலையின் (WOS) எளிமையான பயன்பாடு மற்றும் செயல் எல்லையினை ஒப்பிடுகையில், 2006ஆம் ஆண்டு ஆய்வின்படி, "புதிய பயனருக்குகூட இசுகோபசு எளிதானது. ஒரு குறிப்பிட்ட மேற்கோளிலிருந்து முன்னோக்கி மற்றும் பின்தங்கிய நிலையில் தேடும் திறன் ஆராய்ச்சியாளருக்கு மிகவும் உதவியாக இருக்கும். பல்வகை அம்சம் ஆராய்ச்சியாளரைத் தனது பாடத்திற்கு வெளியே எளிதாகத் தேட அனுமதிக்கிறது. இசுகோபசைவிட அறிவியல் வலையின் நன்மை அதன் செயல் எல்லையாகும். அறிவியல் வலை தரவுத்தளம் 1945ஆம் ஆண்டிற்கும் இசுகோபசு தரவுத்தளம் 1966க்கும் செல்கிறது. இருப்பினும், இசுகோபசு மற்றும் அறிவியல் வலை ஒன்றையொன்று சார்ந்து தேவைகளைப் பூர்த்திசெய்கின்றன. ஏனெனில் ”எந்தவொரு வளமும் அனைத்தையும் உள்ளடக்கியது அல்ல”.  
இசுகோபசு ஆசிரியர்களின் சுயவிவரங்களையும் வழங்குகிறது. இவை இணைப்புகள், வெளியீடுகளின் எண்ணிக்கை மற்றும் அவற்றின் நூலடைவு தரவு, குறிப்புகள் மற்றும் ஒவ்வொரு வெளியிடப்பட்ட ஆவணத்திற்கும் கிடைத்த மேற்கோள்களின் எண்ணிக்கை பற்றிய விவரங்களை உள்ளடக்கியது. இதில் எச்சரிக்கை அம்சங்களையும் கொண்டுள்ளது. இது பதிவுசெய்த பயனர்களை சுயவிவரத்தில் மாற்றங்களைக் கண்காணிக்க அனுமதிக்கிறது மற்றும் ஆசிரியர்களின் ''எச் சுட்டெண்னைக் (h-index) கணக்கிடும் வசதியைக் கொண்டுள்ளது. 2016ஆம் ஆண்டில், இசுகோபசு சைட்ஸ்கோர் என்ற இலவச வலைத்தளத்தினை அறிமுகப்படுத்தியது. இது இசுகோபசில் உள்ள ஆய்விதழ்கள், மாநாட்டு நடவடிக்கைகள் மற்றும் புத்தகங்கள் போன்ற 25,000க்கும் மேற்பட்ட செயலில் உள்ள தலைப்புகளுக்கு மேற்கோள் தரவை தாக்கக் காரணிக்கு மாற்றாக வழங்குகிறது.  
ஆய்விதழ் கட்டுரையாளர்களின் இச்கோபசு அடையாளங்காட்டியினை தனியுரிமையற்ற எண்ணிம அடையாளங்காட் ஆர்சிட் (ORCID) உடன் ஒருங்கிணைக்க முடியும்.  
2018ஆம் ஆண்டில், இசுகோபசு *அன்பேவால்* (Unpaywall) தரவைப் பயன்படுத்தித் படைப்புகளின் திறந்த அணுகல் நிலை குறித்த தகவல்களை உட்பொதிக்கத் தொடங்கியது.
# இசுகோபசு

## உள்ளடக்க தேர்வு மற்றும் ஆலோசனைக் குழு

எல்செவியர் இசுகோபசின் உரிமையாளர் மற்றும் அறிவியல் ஆய்விதழ்களின் சர்வதேச வெளியீட்டாளர்களில் முக்கியமானவராக இருப்பதால், ஒரு சுயாதீனமான சர்வதேச இசுகோபசு உள்ளடக்கத் தேர்வு மற்றும் ஆலோசனைக் குழுவினை 2009இல் நிறுவியது. இதன் மூலம் தரவுத்தளம் மற்றும் வெளியீட்டாளரைப் பொருட்படுத்தாமல் திறந்த மற்றும் வெளிப்படையான உள்ளடக்கப் பாதுகாப்பு கொள்கையைப் பராமரித்தல் நோக்கமுடையது. இந்த குழுவில் அறிவியலாளர்கள் மற்றும் துறைசார் நூலகர்கள் உள்ளனர். செப்டம்பர் 2019இல், இந்தியாவின் பல்கலைக்கழக மானியக் குழு இசுகோபசு பட்டியலிலிருந்த 327 ஆய்விதழ்களை நிராகரித்தது.
# இசுகோபசு

## எஸ்சிஇமாகோ ஆய்விதழ் தரவரிசை

சிமகோ ஆய்விதழ் தரவரிசைப்படி, 2016இல் *நேச்சர் (இதழ்)* மிக உயர்ந்த *எச் சுட்டெண்ணான* 1011ஐக் கொண்டிருந்தது. *மருத்துவர்களுக்கான கேன்சர் ஆய்விதழ் (CA - A Cancer Journal for Clinicians)* மிக உயர்ந்த எஸ் ஜே ஆர் (39.285) கொண்டிருந்தது. இதன் மேற்கோள் புள்ளி (CiteScore) 2016ல் 89.23 ஆக இருந்தது. மொத்த வெளியிடப்பட்ட ஆவணங்கள், மேற்கோள் ஆவணங்கள், மேற்கோள்கள், சுய மேற்கோள்கள், ஒரு ஆவணத்திற்கான மேற்கோள்கள் மற்றும் எச் சுட்டெண் ஆகியவற்றின் அடிப்படையில் Scimagojr.com நாடுகளுக்கான தரவரிசையை வழங்குகிறது. இந்த வலைத்தளத்தின்படி, 2019ல், அமெரிக்கா எச் சுட்டெண் 2222வுடன் முதல் இடத்திலும், ஐக்கிய இராச்சியம் (1373) இரண்டாவது இடத்திலும் ஜெர்மனி (1203) மூன்றாவது இடத்திலும் இருந்தது.
# ஆய்விதழ் மேற்கோள் அறிக்கைகள்

**ஆய்விதழ் மேற்கோள் அறிக்கைகள்** (*Journal Citation Reports*-ஜே.சி.ஆர் ) என்பது கிளாரிவேட் அனலிட்டிக்ஸ் (முன்னர் தாம்சன் ராய்ட்டர்ஸின் அறிவுசார் சொத்து) ஆண்டு வெளியீடாகும். இது அறிவியல் வலையுடன் ஒருங்கிணைக்கப்பட்டுள்ளது. அறிவியல்-அடிப்படை தொகுப்புகளின் வலையிலிருந்து அணுகப்படுகிறது. இது இயற்கை அறிவியல் மற்றும் சமூக அறிவியலில் உள்ள ஆய்விதழ்கள் பற்றிய தகவல்களை வழங்குகிறது. இதில் தாக்க காரணிகள் உள்ளன. *ஜே.சி.ஆர்* *முதலில் அறிவியல் மேற்கோள் சுட்டெண்* ஒரு பகுதியாக வெளியிடப்பட்டது. தற்போது, *ஜே.சி.ஆர்*, ஒரு தனித்துவமான சேவையாக, *விரிவாக்கப்பட்ட அறிவியல் மேற்கோள் சுட்டெண்* மற்றும் *சமூக அறிவியல் மேற்கோள் சுட்டெண்* தொகுக்கப்பட்ட மேற்கோள்களின் அடிப்படையில் அமைந்துள்ளது.
# ஆய்விதழ் மேற்கோள் அறிக்கைகள்

## அடிப்படை பத்திரிகை தகவல்

ஒவ்வொரு ஆய்விதழுக்கும் கொடுக்கப்பட்ட தகவல்கள் பின்வருமாறு:  
- வெளியீட்டாளரின் அடிப்படை நூலியல் தகவல், தலைப்பு சுருக்கம், மொழி, ஐ.எஸ்.எஸ்.என்.
- பொருள் பிரிவுகள் (அறிவியலில் 171 வகைகளும் சமூக அறிவியலில் 54 வகைகளும் உள்ளன)
# ஆய்விதழ் மேற்கோள் அறிக்கைகள்

## மேற்கோள் தகவல்

- அடிப்படை மேற்கோள் தரவு:
- அந்த ஆண்டில் வெளியிடப்பட்ட கட்டுரைகளின் எண்ணிக்கை மற்றும்
- ஆய்விதழில் உள்ள கட்டுரைகள் ஆண்டு மற்றும் பிற ஆய்விதழ்களில் எத்தனை முறை மேற்கோள் காட்டப்பட்டன
- விரிவான அட்டவணைகள்
- ஆய்விதழில் உள்ள கட்டுரைகள் ஆண்டு மற்றும் பிற ஆய்விதழில் எத்தனை முறை மேற்கோள் காட்டப்பட்டன,
- அந்த ஆண்டு பத்திரிகையில் வெளியிடப்பட்ட கட்டுரைகள் மற்றும் மிகச் அண்மைய பத்து ஆண்டுகளில் ஒவ்வொரு குறிப்பிட்ட தனிப்பட்ட ஆய்விதழிலும் செய்யப்பட்ட மேற்கோள்களின் எண்ணிக்கை (மிகவும் மேற்கோள் காட்டப்பட்ட 20 பத்திரிகைகள் சேர்க்கப்பட்டுள்ளன)
- மிகச் அண்மைய 10 ஆண்டுகளில் ஆய்விதழ்களில் எத்தனை முறை கட்டுரைகள் வெளியிடப்பட்டன, அந்த ஆண்டில் தனிப்பட்ட குறிப்பிட்ட ஆய்விதழால் மேற்கோள் காட்டப்பட்டது (அதிக எண்ணிக்கையிலான மேற்கோள்களைக் கொண்ட இருபது பத்திரிகைகள் கொடுக்கப்பட்டுள்ளன)
- மற்றும் கொடுக்கப்பட்ட ஆய்விதழ் இந்த தரவுகளிலிருந்து பெறப்பட்ட பல நடவடிக்கைகள்: அதன் *தாக்க காரணி*, உடனடி சுட்டெண் முதலியன.  
அறிவியல் மற்றும் சமூக அறிவியலுக்கு தனித்தனி பதிப்புகள் உள்ளன. 2013ல் அறிவியல் பதிப்பில் 8,411 ஆய்விதழ்களும், 2012ல் சமூக அறிவியல் பதிப்பில் 3,016 தலைப்புகளும் இருந்தன. ஒவ்வொரு ஆண்டும் வெளியீடு அடுத்த ஆண்டில் வெளியிடப்படுகிறது, அந்த ஆண்டின் மேற்கோள்கள் வெளியிடப்பட்டு தகவல் செயலாக்கப்பட்ட பிறகு.  
வெளியீடு இணையவழி கிடைக்கிறது (*வலையில்*), அல்லது குறுவட்டு வடிவத்தில் (*CD-ROM இல் JCR* ); முதலி அச்சில் வெளியிடப்பட்டது, விரிவான அட்டவணைகளுடன் நுண்படிவத்தில் வெளியிடப்படுகிறது.
# ஆய்விதழ் மேற்கோள் அறிக்கைகள்

## வெளியீட்டு அட்டவணை

அண்மைய ஆண்டுகளில், இது பெரும்பாலும் ஜூன் நடுப்பகுதியில் வெளியிடப்படுகிறது. எடுத்துக்காட்டாக, *2016 தரவுகளின் அடிப்படையில் 2017 ஆய்விதழ் மேற்கோள் அறிக்கைகள்* ஜூன் 14, 2017 அன்று வெளியிடப்பட்டன.
# ஆய்விதழ் மேற்கோள் அறிக்கைகள்

## ஒருங்கிணைப்புகள்

2020ஆம் ஆண்டு நிலவரப்படி, ஆய்விதழ் மேற்கோள் அறிக்கைகள் அன் பேவால் தரவைப் பயன்படுத்தும் திறந்த அணுகல் தரவிற்கான பீட்டாவை உள்ளடக்கியது.
# நீர் அறிவியலும் தொழினுட்பமும்

***நீர் அறிவியலும் தொழினுட்பமும்*** (*Water Science and Technology*) என்பது நீரின் தரத்தை நிர்வகிப்பதற்கான பல்வேறு அம்சங்களை உள்ளடக்கிய ஒரு மாதாந்திர சகமதிப்பாய்வு செய்யப்பட்ட அறிவியல் ஆய்விதழாகும். இது 1969இல் நிறுவப்பட்டது மற்றும் ஐ டபுள்யு ஏ வெளியீட்டாரால் வெளியிடப்படுகிறது. இந்த ஆய்விதழின் தலைமை ஆசிரியர் வொல்ப்காங் ரவுச் (இன்ஸ்ப்ரூக் பல்கலைக்கழகம்) ஆவார்.
# நீர் அறிவியலும் தொழினுட்பமும்

## வாய்ப்பு

*நீர் அறிவியலும் தொழினுட்பமும்* ஆய்விதழ் கழிவு நீர் சுத்திகரிப்பு மற்றும் நீர் தர மேலாண்மை பற்றிய அறிவியல் மற்றும் தொழில்நுட்பம் குறித்த ஆராய்ச்சி கட்டுரைகளை வெளியிடுகிறது. மாசுபடுத்தும் மற்றும் அபாயகரமான கழிவுகளை நிர்வகித்தல், நீர்நிலைகளில் மாசுபாட்டின் விளைவுகள் மற்றும் தாக்கம் மற்றும் நீரின் தரம் மற்றும் மறுபயன்பாட்டின் கொள்கை மற்றும் மூலோபாயம் ஆகியவையும் இதில் அடங்கும்.
# நீர் அறிவியலும் தொழினுட்பமும்

## சுருக்கம் மற்றும் அட்டவணைப்படுத்தல்

விரிவாக்கப்பட்ட, தற்போதைய உள்ளடக்கங்கள்/வேளாண்மை, உயிரியல் மற்றும் சுற்றுச்சூழல் அறிவியல், தற்போதைய பொருளடக்கம்/பொறியியல், கணினி மற்றும் தொழில்நுட்பம், பயாஸிஸ் முன்னோட்டங்கள், எல்செவியர் பயோபேஸ் மற்றும் ஸ்கோபஸ் ஆகியவற்றில் ஆய்வுச்சுருக்கங்கள் குறியிடப்பட்டுள்ளன.
# நீர் அறிவியலும் தொழினுட்பமும்

## திறந்த அணுகல்

*நீர் அறிவியலும் தொழினுட்பமும்* சந்தாவுக்குத் திறந்த அணுகல் (எஸ் 2 ஓ) வழியாக மாறியுள்ளது. அதாவது கட்டுரை ஆசிரியர்கள் தங்கள் நிறுவனம் சந்தாதாரர் நிறுவனமாக இருந்தால், அவர்களின் பணிகளைப் பொதுமக்களுக்கு அணுக அனுமதிக்கக் கூடுதல் கட்டணம் செலுத்தத் தேவையில்லை.
# இரகுவண்ணன்

**இரகு மணிவண்ணன்** என்பவர் ஒரு இந்திய திரைப்பட நடிகர், அவர். இவர் குறிப்பாக தமிழ்த் திரைப்படங்களில் தோன்றியுள்ளார். இவர் நடிகர் மணிவண்ணனின் மகனாவார். இவர் *மாறன்* (2002), *நாகராஜ சோழன் எம். ஏ., எம். எல். ஏ* (2013) உள்ளிட்ட படங்களில் தோன்றியுள்ளார்.
# இரகுவண்ணன்

## தொழில்

சத்யராஜ் முதன்மை வேடத்தில் நடித்த *மாறன்* (2002) படத்தின் மூலம் நடிகராக அறிமுகமானார். பின்னர் அவர் பெரிய அளவில் திரைப்பட வாய்ப்புகளைப் பெறவில்லை. மேலும் குறைந்த செலவில் தயாரிக்கபட்ட *காதல் வளர்த்தேன்* உள்ளிட்ட இரண்டு படங்களில் பணியாற்றினார். அதில் இவர் மனோஜ் பாரதிராஜா மற்றும் குணால் ஆகியோருடன் பணிபுரிந்தார். 2013 ஆம் ஆண்டில், ரகு மணிவண்ணன் தனது தந்தை இயக்கிய 50 வது படமான *நாகராஜ சோழன் எம். ஏ., எம். எல். ஏ. வில்* சத்தியராஜுடன் ஒரு முக்கியக் கதாபாத்திரத்தில் நடித்தார். அவர் தனது தந்தையின் அடுத்த படமான *தாலாட்டு மச்சி தாலாட்டு* படத்தில் நடிக்க ஒப்பந்தமானார். ஆனால் 2013 சூனில் மணிவண்ணன் இறந்த பிறகு படம் கைவிடப்பட்டது செய்யப்பட்டது  
2015 பிப்ரவரியில், ரகு மணிவண்ணன் தனது தந்தையின் *நூறாவது நாள்* (1984) படத்தின் மறு ஆக்கத்தை இயக்கும் பணியில் ஈடுபடவுள்ளதாக அறிவித்தார். நவீன கால பார்வையாளர்களுக்கு ஏற்றவாறு படத்தை எழுதத் தொடங்கினார். இப்படத்தில் நடராஜன் சுப்பிரமணியம் முக்கியக் கதாபாத்திரத்தில் நடிக்க ஒப்பந்தம் செய்யப்பட்டார்.
# இரகுவண்ணன்

## தனிப்பட்ட வாழ்க்கை

ரகு மணிவண்ணன் 16 செப்டம்பர் 2013 அன்று லண்டனைச் சேர்ந்த அபிகைல் மானுவல்ராஜ் என்பவரை மணந்தார். இந்த இணையருக்கு 14 நவம்பர் 2016 அன்று பிறந்த ஆத்விக் பெஞ்சமின் , 13 மே 2018 அன்று பிறந்த ஆதித்யன் பென்னையா என்ற இரண்டு குழந்தைகள் உள்ளனர்..
# இரகுவண்ணன்

## திரைப்படவியல்

| 2002 | *மாறன்* | சுதந்திராம் |  |
| --- | --- | --- | --- |
| 2008 | *தொடக்கம்* | வாஞ்சிநாதன் |  |
| 2010 | *கோரிப்பாளையம்* | அழகப்பன் |  |
| 2011 | *தமிழ் தேசம்* |  |  |
| 2013 | *நாகராஜ சோழன் எம்.ஏ., எம்.எல்.ஏ.* | கங்கைகொண்டான் | } |
# சோனி பிக்ச்சர்ஸ் டெலிவிஷன்

**சோனி பிக்ச்சர்சு டெலிவிசன்** 2002 ஆம் ஆண்டு துவங்கப்பட்ட ஒரு அமெரிக்க காட்சி ஊடகத் தயாரிப்பு மற்றும் விநியோகக் கலையகம் ஆகும்.
# சோனி பிக்ச்சர்ஸ் டெலிவிஷன்

## அலைவரிசைகள்

சோனி குழுமத்தின் கீழ் இயங்கும் தொலைக்காட்சி அலைவரிசைகள் கீழ்வருமாறு:  
- சோனி சேனல்
- கேம் ஷோ நெட்வர்க் (1994)
- சோனி எண்டர்ட்டெயின்மெண்ட்டு டெலிவிஷன் (1995)
- ஏ.எக்ஸ்.என் (1997)
- அனிமேக்ஸ் (1998)
- சோனி மூவி சேனல் (2010)
- கெட்டீவி (2014)
- சோனி மூவி ஆக்ஷன் (2012)
- சினி சோனி டெலிவிஷன் (2012)
# சாமியா சுலுகு ஹாசன்

**சாமியா சுலுகு ஹாசன்** (*Samia Suluhu Hassan*) (பிறப்பு 27 ஜனவரி 1960) தான்சானிய அரசியல்வாதி ஆவார். இவர் தான்சானியாவின் ஆறாவது அதிபராகப் பணியாற்றி வருகிறார். முந்தைய அதிபர் ஜான் மகுஃபுலி இறந்த பின்னர் 20 மார்ச் 2021 அன்று இவர் பதவியேற்றார். ஆளும் சாமா சா மாபிந்துஸி கட்சியின் உறுப்பினரும், குடியரசான தான்சானியாவில் இந்த பதவியை வகித்த முதல் பெண்மணியும் ஆவார். புருண்டியில் சில்வி கினிகி மற்றும் ருவாண்டாவில் அகதே உவிலிங்கிமனா ஆகியோருக்குப் பிறகு சுலுஹு ஒரு கிழக்கு ஆப்பிரிக்க சமூக நாடுகளில் ஒன்றின் மூன்றாவது பெண் தலைவராக உள்ளார்.  
சான்சிபாரைப் பூர்வீகமாகக் கொண்ட சுலுஹு அதிபர் அமனி கருமேவின் நிர்வாகத்தின் போது பகுதி தன்னாட்சி பிராந்தியத்தில் அமைச்சராகப் பணியாற்றினார். இவர் 2010 முதல் 2015 வரை மகுண்டுச்சி தொகுதியின் நாடாளுமன்ற உறுப்பினராகவும், 2010 முதல் 2015 வரை மத்திய விவகாரங்களுக்கான துணைத் தலைவர் அலுவலகத்தில் மாநில அமைச்சராகவும் பணியாற்றினார். 2014ஆம் ஆண்டில், இவர் நாட்டின் புதிய அரசியலமைப்பை உருவாக்குவதற்கான பணியில் அரசியலமைப்பு சபையின் துணைத் தலைவராக தேர்ந்தெடுக்கப்பட்டார்.  
அதிபர் மகுஃபுலியுடன் சாமா சா மாபிந்துசி கட்சியின் சார்பில் தேர்ந்தெடுக்கப்பட்ட பின்னர், 2015 பொதுத் தேர்தலைத் தொடர்ந்து தான்சானியாவின் முதல் பெண் துணைத் தலைவரானார். சுலுஹு மற்றும் மகுஃபுலி ஆகியோர் 2020ஆம் ஆண்டில் இரண்டாவது முறையாக மீண்டும் தேர்ந்தெடுக்கப்பட்டனர். இவர் சுருக்கமாக கிழக்கு ஆப்பிரிக்க சமூக நாடுகளில் இரண்டாவது பெண் இடைக்கால மாநிலத் தலைவராக பணியாற்றினார்.  
செப்டம்பர் 2021 இல், சாமியா சுலுஹு 2025 இல் ஜனாதிபதியாக போட்டியிட விரும்புவதாக உறுதிப்படுத்தினார், இதனால் அவர் வெற்றி பெற்றால் நாட்டின் முதல் தேர்ந்தெடுக்கப்பட்ட பெண் ஜனாதிபதியாக ஆனார்.
# சக மதிப்பாய்வு

**சக மதிப்பாய்வு** (*peer review*) என்பது ஒன்று அல்லது அதற்கு மேற்பட்ட தகுந்த திறனுடைய ஆய்வாளர்களால் ஆய்வுக் கட்டுரையினை மதிப்பிடுவதாகும். இது சம்பந்தப்பட்ட துறையில் தொழிலின் தகுதி வாய்ந்த உறுப்பினர்களால் சுய ஒழுங்குமுறையில் செயல்படுத்தப்படுகிறது. தரங்களைப் பராமரிக்கவும், செயல்திறனை மேம்படுத்தவும், நம்பகத்தன்மையை வழங்கவும் சக மதிப்பாய்வு முறைகள் பயன்பாட்டில் உள்ளன. கல்வியியலில், அறிவார்ந்த சக மதிப்பாய்வு பெரும்பாலும் ஒரு ஆய்வுக் கட்டுரையின் வெளியீட்டைத் தீர்மானிக்கப் பயன்படுகிறது. சக மதிப்பாய்வைச் செயல்படும் வகை மற்றும் புலம் அல்லது பணி அடிப்படையில் வகைப்படுத்தப்படுகின்றன. எ.கா. மருத்துவ சக மதிப்பாய்வு.
# சக மதிப்பாய்வு

## தொழில்முறை

தொழில்முறை சக மதிப்பாய்வு நிபுணர்களின் செயல்திறனில் கவனம் செலுத்தித் தரத்தை மேம்படுத்துதல், தரங்களை நிலைநிறுத்துதல் அல்லது சான்றிதழை வழங்குதல் பணியினைச் செய்கிறது. கல்வி ஆய்வுத் துறையில், ஆசிரிய பணிமேம்பாடு மற்றும் பதவிக்காலம் தொடர்பான முடிவுகளைத் தெரிவிக்க சக மதிப்பாய்வு பயன்படுத்தப்படுகிறது. என்றி ஓல்டன்பர்க் (1619-1677) என்ற ஜெர்மனியில் பிறந்த இங்கிலாந்து தத்துவஞானி நவீன சக மதிப்பாய்வின் 'தந்தை' என்று கருதப்படுகிறார்.  
இசாக் இப்னு-அல் அல்-ருஹாவ் (854-931) எழுதிய *மருத்துவரின் நெறிமுறைகளில்* ஒரு முன்மாதிரி தொழில்முறை சக மதிப்பாய்வு செயல்முறை பரிந்துரைக்கப்பட்டது. ஒவ்வொரு வருகையிலும் ஒரு நோயாளியின் நிலை குறித்த நகல் குறிப்புகளை ஒரு வருகை மருத்துவர் செய்ய வேண்டும் என்று அவர் கூறினார். நோயாளி குணப்படுத்தப்பட்டபோது அல்லது இறந்தபோது, மருத்துவரின் குறிப்புகளைப் பிற மருத்துவர்களடங்கிய உள்ளூர் மருத்துவக் குழு பரிசோதித்தது, சிகிச்சையானது மருத்துவ பராமரிப்புக்கு தேவையான தரங்களைப் பூர்த்தி செய்ததா என்பதை தீர்மானிப்பார்கள்.  
தொழில்முறை துறையில் திறனாய்வு மதிப்பாய்வு பொதுவானது. இது பொதுவாக *மருத்துவ சக விமர்சனம்* என்று அழைக்கப்படுகிறது. மேலும், சக மறு ஆய்வு செயல்பாடு பொதுவாக மருத்துவ ஒழுக்கத்தால் பிரிக்கப்படுவதால், மருத்துவர் சக மறு ஆய்வு, செவிலிய சக ஆய்வு, பல்மருத்துவ சக ஆய்வு போன்றவை உள்ளன. பல தொழில்முறை துறைகள் சிறிய அளவிலான சக மதிப்பாய்வு செயல்முறைகளைக் கொண்டுள்ளன: கணக்கியல், சட்டம், பொறியியல் (எ.கா., மென்பொருள் சக மதிப்பாய்வு, தொழில்நுட்ப சக மதிப்பாய்வு), விமான போக்குவரத்து மற்றும் வன தீ மேலாண்மை.  
சில கற்றல் குறிக்கோள்களை அடையக் கல்வியில் சகமதிப்பாய்வு பயன்படுத்தப்படுகிறது. குறிப்பாக புளூமின் வகைப்பாட்டியலில் வரையறுக்கப்பட்டுள்ளபடி பாதிப்பு மற்றும் அறிவாற்றல் களங்களில் உயர் வரிசை செயல்முறைகளை அடைவதற்கான கருவி இது. இது அறிவியல் மற்றும் மருத்துவத்தில் பயன்படுத்தப்படும் அறிவார்ந்த சக மதிப்பாய்வு செயல்முறைகளை நெருக்கமாகப் பிரதிபலிப்பது உட்பட பல்வேறு வடிவங்களை எடுக்கக்கூடும்.
# சக மதிப்பாய்வு

## அறிவார்ந்த சக மறுஆய்வு

அறிவார்ந்த சக மறுஆய்வு (நடுவர் என்றும் அழைக்கப்படுகிறது) என்பது ஒரு ஆராய்ச்சியாளரின் அறிவார்ந்த பணி, ஆராய்ச்சி அல்லது யோசனைகளை அதே துறையில் நிபுணர்களாக இருக்கும் மற்றவர்களின் ஆய்வுக்கு உட்படுத்தும் செயல்முறையாகும். இந்த படைப்பை விவரிக்கும் ஒரு கட்டுரை ஒரு பத்திரிகையில் வெளியிடப்படுவதற்கு முன்பு, மாநாட்டு நடவடிக்கைகள் அல்லது ஒரு புத்தகமாக, ஏற்றுக் கொள்ள வேண்டுமா, திருத்தங்களுடன் ஏற்றுக்கொள்ளத்தக்க தாக கருதப்பட வேண்டுமா அல்லது நிராகரிக்கப்பட வேண்டுமா என்பதைத் தீர்மானிக்க வெளியீட்டாளருக்கு (அதாவது, தலைமை ஆசிரியர், ஆசிரியர் குழு அல்லது நிரல் குழு) சக மதிப்பாய்வு உதவுகிறது.  
சக மதிப்பாய்வு ஒரு குறிப்பிட்ட (மற்றும் பெரும்பாலும் குறுகிய வரையறுக்கப்பட்ட) செய்ய துறைசார் நிபுணர்களின் உதவி தேவைப்படுகிறது. இவர்கள் தகுதி வாய்ந்தவர்கள் மற்றும் நியாயமான பக்கச்சார்பற்ற மதிப்பாய்வைச் செய்ய முடியும். பக்கச்சார்பற்ற மறு ஆய்வு, குறிப்பாகக் குறைந்த குறுகிய வரையறுக்கப்பட்ட அல்லது இடை-ஒழுக்காற்று துறைகளில் பணிபுரியும் வேலைகளைச் செய்வது கடினம். மேலும் ஒரு யோசனையின் முக்கியத்துவம் (நல்லது அல்லது கெட்டது) அதன் சமகாலத்தவர்களிடையே ஒருபோதும் பரவலாகப் பாராட்டப்படாது. சக மதிப்பாய்வு பொதுவாகக் கல்வித் தரத்திற்கு அவசியமாகக் கருதப்படுகிறது மற்றும் பெரும்பாலான முக்கிய அறிவார்ந்த ஆய்விதழ்களில் பயன்படுத்தப்படுகிறது. இருப்பினும், சக மதிப்பாய்வு தவறான ஆராய்ச்சியை வெளியிடுவதைத் தடுக்காது. மேலும் சக மதிப்பாய்வு செய்யப்பட்டு வெளியிடப்பட்ட ஆவணங்களின் தரம் மேம்படுத்துகிறது என்பதற்குச் சான்றுகளும் உள்ளன.  
மெட்டா அறிவியல் மற்றும் ஆய்விதழ் துறைகள் உட்பட, சக மதிப்பாய்வு செயல்முறையைச் சீர்திருத்த முயற்சிகள் உள்ளன. சீர்திருத்தவாதிகள் சக மதிப்பாய்வு செயல்முறையின் நம்பகத்தன்மையையும் செயல்திறனையும் அதிகரிக்கவும் அதற்கு விஞ்ஞான அடித்தளத்தை வழங்கவும் முயல்கின்றனர். பொதுவான சக மறு ஆய்வு நடைமுறைகளுக்கு மாற்றீடுகள் சோதனைக்கு உட்படுத்தப்பட்டுள்ளன. குறிப்பாகத் திறந்த மதிப்பாய்வு, கருத்துக்கள் வாசகர்களுக்குத் தெரியும், பொதுவாக சக மதிப்பாய்வாளர்களின் அடையாளங்களும் வெளிப்படுத்தப்படுகின்றன. எ.கா. எப்1000 (F1000), ஈ-லைப் (eLife), பி. எம். ஜெ. (BMJ) மற்றும் பையோமெட் மையம்.
# சக மதிப்பாய்வு

## அரசாங்க கொள்கை

ஐரோப்பிய ஒன்றியம் 1999 முதல் செயலில் உள்ள தொழிலாளர் சந்தைக் கொள்கையின் துறைகளில் கொள்கைகளின் "ஒருங்கிணைப்புக்கான திறந்த முறை" இல் சக மதிப்பாய்வைப் பயன்படுத்துகிறது. 2004ஆம் ஆண்டில், சமூக சேர்க்கையில் சக மதிப்பாய்வுகளின் திட்டம் தொடங்கியது. ஒவ்வொரு திட்டமும் ஒவ்வொரு ஆண்டும் சுமார் எட்டு சக மறு ஆய்வுக் கூட்டங்களுக்கு நிதியுதவி செய்கிறது. இதில் ஒரு "விருந்தோம்பும் நாடு" அரை டஜன் பிற நாடுகள் மற்றும் தொடர்புடைய ஐரோப்பிய அளவிலான தன்னார்வ தொண்டு நிறுவனங்களால் கொடுக்கப்பட்ட கொள்கை அல்லது முன்முயற்சியைப் பரிசோதிக்கிறது. இவை வழக்கமாக இரண்டு நாட்களுக்கு மேல் சந்திக்கின்றன மற்றும் கொள்கையைச் செயல்பாட்டில் காணக்கூடிய உள்ளூர் தளங்களுக்கான வருகைகளையும் உள்ளடக்குகின்றன. கூட்டத்திற்கு முன்னதாக ஒரு நிபுணர் அறிக்கையின் தொகுப்பால் பங்கேற்கும் "சக நாடுகள்" கருத்துகளைச் சமர்ப்பிக்கின்றன. முடிவுகள் இணையத்தில் வெளியிடப்படுகின்றன.  
ஐரோப்பாவிற்கான ஐக்கிய நாடுகளின் பொருளாதார ஆணையம், யுஎன்ஈசிஈ சுற்றுச்சூழல் செயல்திறன் மதிப்புரைகள் மூலம், சுற்றுச்சூழல் கொள்கைகளை மேம்படுத்துவதில் இதன் உறுப்பு நாடுகளின் முன்னேற்றத்தை மதிப்பிடுவதற்கு, "சக கற்றல்" என்று குறிப்பிடப்படும் சக மதிப்பாய்வு பயன்படுத்துகிறது.  
அறிவியல் சக மதிப்பாய்வைக் கட்டாயப்படுத்தும் ஒரே அமெரிக்க மாநிலம் கலிபோர்னியா ஆகும். 1997ஆம் ஆண்டில், கலிபோர்னியாவின் ஆளுநர் செனட் மசோதா 1320 (ஷெர்), அத்தியாயம் 295, 1997இன் சட்டங்களில் கையெழுத்திட்டார், இது எந்தவொரு கால்இபிஏ வாரியம், துறை அல்லது அலுவலகம் ஒரு விதிமுறையை உருவாக்கும் இறுதி பதிப்பை ஏற்றுக்கொள்வதற்கு முன், அறிவியல் கண்டுபிடிப்புகள் முன்மொழியப்பட்ட விதி அடிப்படையாகக் கொண்ட முடிவுகள் மற்றும் அனுமானங்கள் சுயாதீனமான வெளிப்புற அறிவியல் சக மதிப்பாய்வுக்காகச் சமர்ப்பிக்கப்பட வேண்டும் என்கிறது. இந்த தேவை கலிபோர்னியா சுகாதார மற்றும் பாதுகாப்பு குறியீடு பிரிவு 57004இல் இணைக்கப்பட்டுள்ளது.
# சக மதிப்பாய்வு

## மருத்துவம்

**மருத்துவ சக மதிப்பாய்வு** நான்கு வகைப்பாடுகளில் வேறுபடலாம்:  
1. மருத்துவ அனுபவ மதிப்பாய்வு என்பது நோயாளியின் கவனிப்பு அனுபவங்களுடன் ஈடுபடுவதை மதிப்பிடுவதற்கான ஒரு செயல்முறையாகும். இது முன்னேறும் திறமையான நடைமுறை மதிப்பீடு மற்றும் மையப்படுத்தப்பட்ட திறமையான நடைமுறை மதிப்பீடு-வழங்குபவர் நற்சான்றிதழ் மற்றும் சலுகையின் குறிப்பிடத்தக்க ஆதரவாளர்களைக் கொண்டுள்ளது.
1. மருத்துவர்கள் மற்றும் செவிலியர்களுக்கான மருத்துவ கற்பித்தல் திறன்களின் சக மதிப்பீடு.
1. ஆய்விதழ் கட்டுரைகளின் சக ஆய்வு.
1. மருத்துவ ஆய்விதழ்களில் ஒரே நேரத்தில் வெளியிடப்பட்ட கட்டுரைகளின் மருத்துவ மதிப்பிற்கான இரண்டாம் நிலை சக மதிப்பாய்வு.  
கூடுதலாக, "மருத்துவ சக மதிப்பாய்வு" என்பது அமெரிக்க மருத்துவ சங்கத்தால் சுகாதார நிறுவனங்களில் தரம் மற்றும் பாதுகாப்பை மேம்படுத்துவதற்கான செயல்முறையை மட்டுமல்லாமல், மருத்துவ நடத்தை மதிப்பீடு அல்லது தொழில்முறை சமூக உறுப்பினர் தரங்களுடன் இணங்குவதற்கான செயல்முறையையும் குறிக்கிறது. விநியோகிக்கப்பட்ட ஆய்வு நம்பகத்தன்மை வாய்ந்தது என்பதையும், அது பரிந்துரைக்கும் எந்தவொரு மருத்துவ மருந்துகளும் பாதுகாக்கப்படுவதாகவும் தனிநபர்களுக்குச் சாத்தியமானவை என்றும் உத்தரவாதம் அளிப்பதற்கான மிகச் சிறந்த முறை இது என்று மருத்துவ அமைப்பு நம்புகிறது. எனவே, சொற்களஞ்சியம் மோசமான தரப்படுத்தல் மற்றும் தனித்துவத்தைக் கொண்டுள்ளது, குறிப்பாக ஒரு தரவுத்தள தேடல் சொல்.
# சக மதிப்பாய்வு

## தொழில்நுட்பம்

பொறியியலில், தொழில்நுட்ப சக மதிப்பாய்வு என்பது ஒரு வகை பொறியியல் மதிப்பாய்வு ஆகும். தொழில்நுட்ப சக மதிப்புரைகள் குறைபாடுகளைக் கண்டறிந்து சரிசெய்வதற்கான நன்கு வரையறுக்கப்பட்ட மறு ஆய்வு செயல்முறையாகும். சக மதிப்பாய்விற்காக நியமிக்கப்பட்ட சக குழுவினரால் நடத்தப்படுகிறது. மதிப்பாய்வு செய்யப்படும் பொருட்களால் பாதிக்கப்பட்டுள்ள வாழ்க்கைச் சுழற்சியின் பகுதிகளைக் குறிக்கும் சகாக்களால் தொழில்நுட்ப சக மதிப்புரைகள் மேற்கொள்ளப்படுகின்றன (பொதுவாக 6 அல்லது குறைவான நபர்களுக்கு மட்டுமே). தொழில்நுட்ப சக மதிப்புரைகள் வளர்ச்சி கட்டங்களுக்குள், மைல்கல் மதிப்புரைகளுக்கு இடையில், பூர்த்தி செய்யப்பட்ட தயாரிப்புகள் அல்லது தயாரிப்புகளின் நிறைவு செய்யப்பட்ட பகுதிகளில் நடத்தப்படுகின்றன.
# பல்லவி பௌஸ்தார்

**பல்லவி பௌஸ்தார்** (Pallavi Fauzdar) (பிறப்பு: திசம்பர் 20, 1979) அதிக உயரமான இடத்தில் மோட்டார் சைக்கிள் சவாரி செய்தவரும் தனது சமூகப் பணிகளுக்கு மிகவும் பிரபலமான இந்தியப் பெண்ணாவார். இவரது பல சாதனைகள் லிம்கா சாதனைகள் புத்தகத்தில் முதல் என்ற சாதனையாக இடம் பெற்றுள்ளன.
# பல்லவி பௌஸ்தார்

## ஆரம்பகால வாழ்க்கை

பல்லவி இந்தியாவின் உத்தரப் பிரதேசத்தின் ஆக்ராவில் பிறந்தார். இவரது தந்தை அசோக் பௌஸ்தார், ஓய்வு பெற்ற மின் பொறியாளர் ஆவார். இவர் தனது 14 வயதில் இரு சக்கர வாகனத்தில் சவாரி செய்வதில் ஆர்வம் காட்டினார். தனது தந்தையின் இரு சக்கர வாகனத்தில் சவாரி செய்தார். இவர் 2004இல் திருமணம் செய்து கொண்டு 2 குழந்தைகளுடன் புது தில்லியில் வசிக்கிறார்.
# பல்லவி பௌஸ்தார்

## தொழில்

பல்லவி புதுடில்லியில் ஒரு சவாரி குழுவில் சேர்ந்து தனது சவாரி வாழ்க்கையைத் தொடங்கினார். இவரது முதல் குறிப்பிடத்தக்க சாதனை 2015இல், கடல் மட்டத்திலிருந்து 5638 மீ அல்லது 18774 அடி உயரத்தில் அமைந்துள்ள உலகின் மிக உயர்ந்த கணவாயான மணா கணவாய்க்கு தனியே சென்ற சவாரியில் தொடங்கியது. இவரது சாதனையை லிம்கா சாதனைகள் புத்தகம் அங்கீகரித்தது. அந்த ஆண்டு இவர் ஒரு பயணத்தில் 5000 மீட்டருக்கு மேல் எட்டு மலைப்பாதைகளுக்குச் சென்று மற்றொரு சாதனையை உருவாக்கினார். பின்னர் புதிய கணவாய்கள் மற்றும் தொலைதூர பாதைகளை உள்ளடக்கிய மலைகளில் தொடர்ந்து சவாரி செய்தார். நாட்டின் பல்வேறு பகுதிகளிலும் காரண-விழிப்புணர்வு சவாரிகளைச் செய்து சமூகப் பணிகளையும் செய்தார். 2017ஆம் ஆண்டில் இந்தியாவின் லடாக் பகுதிக்குச் சென்று 5803 மீ அல்லது 19323 அடி உயரத்தில் அமைந்துள்ள அம்லிங் லா கணவாயை அடைந்த முதல் நபரானார். அம்லிங் லா கண்வாய் இப்போது உலகின் மிக உயர்ந்த சவாரி கணவாய் ஆகும்.
# பல்லவி பௌஸ்தார்

## பதிவுகள்

பல்லவி தற்போது பின்வரும் லிம்கா புத்தக பதிவுகளை வைத்திருக்கிறார்:
| ஒரே பயணத்தில் 5000 மீட்டருக்கு மேல் எட்டு மலைப்பாதைகள் சவாரி செய்த முதல் பெண் | லிம்கா சாதனைகள் புத்தகம், இந்தியா | 18 சூலை 2015 | லடாக், இந்தியா |  |
| --- | --- | --- | --- | --- |
| 5638 மீ அல்லது 18774 உயரத்தில் அமைந்துள்ள மணா கணவாய்க்கு தனியே மோட்டார் சைக்கிளில் சென்ற முதல் பெண் | லிம்கா சாதனைகள் புத்தகம், இந்தியா | 24 செப்டம்பர் 2015 | உத்தராகண்டம், இந்தியா |  |
| 5471 மீ அல்லது 17950 அடி உயரத்தில் அமைந்துள்ள மிக உயர்ந்த நன்னீர் ஏரிக்கு தனியே மோட்டார் சைக்கிளில் சென்ற முதல் பெண் | லிம்கா சாதனைகள் புத்தகம், இந்தியா | 24 செப்டம்பர் 2015 | உத்தராகண்டம், இந்தியா |  |
| உத்தரப் பிரதேச மாநில முதலமைச்சரால் உத்தரபிரதேசத்தின் சிறந்த உலகளாவிய பெண் | உத்தரப் பிரதேச மாநில அரசு, இந்தியா | 30 ஏப்ரல் 2016 | லக்னோ, இந்தியா |  |
| டி.எல்.ஏ ஆண்டின் சிறந்த பெண் விருது 2016-2017 | டி.எல்.ஏ செய்தித்தாள் | 24 மே 2017 | ஆக்ரா, இந்தியா | == தொலைக்காட்சி ==
பல்லவி தொடர்ந்து தூர்தர்ஷன் உள்ளிட்ட பல தொலைக்காட்சி ஊடக நிறுவனங்களுக்கு நேர்காணல்களை வழங்குகிறார். |
# தத்தாத்ரேயா ஹோசாபலே

**தத்தாத்ரேயா ஹோசாபலே** (**Dattatreya Hosabale**) (பிறப்பு:1 டிசம்பர் 1955) இந்திய சமூக ஆர்வலர் ஆவார். இவர் 20 மார்ச் 2021 அன்று ராஷ்டிரிய சுயம்சேவாக் சங்கத்தின் சர்காரியவா எனும் பொதுச் செயலர் பதவிக்கு, மூன்று ஆண்களுக்கு, அகில இந்திய பிரதிநிதிகள் சபையால் தேர்வு செய்யப்பட்டார்.  
இந்தியப் பிரதமர் இந்திராகாந்தி ஆட்சியில் அறிவித்த நெருக்கடி நிலை காலத்தில் தாத்ரேயா ஹோசாபலே மிசா சட்டத்தின் கீழ் 1975 - 1977 கால கட்டத்தில் சிறைவாசம் அனுபவித்தார். இவர் அகில பாரத வித்தியார்த்தி பரிசத்த்தின் பொதுச்செயலராக 15 ஆண்டுகள் பதவி வகித்தார்.
# தத்தாத்ரேயா ஹோசாபலே

## இளமை வாழ்க்கை

தத்தாத்ரேயா ஹோசாபலே கர்நாடகா மாநிலத்தின் சிமோகா மாவட்டத்தில் உள்ள சோரப் கிராமத்தில் 1 டிசம்பர் 1955இல் பிறந்தவர். இவரது பெற்றோரும் ஆர்எஸ்எஸ் அமைப்பில் உறுப்பினர்களாக இருந்துள்ளனர். தத்தாத்ரேயா, 1968 ம் ஆண்டு ஆர்எஸ்எஸ் அமைப்பில் இணைந்தார். இதன் பின்னர் 1972 ம் ஆண்டு அகில அகில பாரத வித்யார்த்தி பரிசத்தில் இணைந்த இவர், அந்த அமைப்பின் பொது செயலராக 15 ஆண்டுகள் பதவி வகித்துள்ளார்.
# தத்தாத்ரேயா ஹோசாபலே

## ஆர் எஸ் எஸ் அமைப்புடன் தொடர்பு

இவர் மைசூர் பல்கலைக்கழகத்தில் முதுகலை ஆங்கில மொழி இலக்கியத்தில் பட்டம் பெற்றவர்..இவர் 1972-இல் அகில பாரத வித்தியார்த்தி பரிசத் அமைப்பில் சேர்ந்தார். பின்னர் 1978-இல் அகில் பாரத மாணவர் அமைப்பில் இணைந்தார். பின்னர் அவ்வமைப்பின் பொதுச்செயலாளர் பதவியில் 15 ஆண்டுகள் பணியாற்றியானர். அசாம் மாநிலத்தில் இளைஞர் வளர்ச்சி மையத்தினை நிறுவினார்.  
இவர் கன்ன்ட மொழியில் *அசீமா* எனும் மாத இதழை வெளியிட்டார். 2004-இல் இவர் இராஷ்டிரிய சுயம்சேவக் சங்கத்தின் அறிவு ஜிவிகளில் ஒருவராக இருந்தார். இவர் கன்னடம், இந்தி, ஆங்கிலம், தமிழ் மற்றும் சமசுகிருத மொழிகளில் புலமை கொண்டவர். இவர் இந்திய தேசியத்தில் பற்று கொண்டவர். இவர் 2004-இல் ராஷ்டிரிய சுயம்சேவாக் சங்கத்தின் துணை பொதுச்செயலர் ஆனார். 20 மார்ச் 2021 அன்று ராஷ்டிரிய சுயம்சேவாக் சங்கத்தின் பொதுச் செயலாளராக தேர்வு செய்யப்பட்டார். இதன் பின்னர், அடுத்த 3 ஆண்டுகளுக்கு, பசு பாதுகாப்பு, குடும்ப கவுன்சிலிங், சுற்றுச்சூழல் பாதுகாப்பு, சமூக அநீதியை அகற்றுதல் மற்றும் கிராமப்புற வளர்ச்சி ஆகியவை ஆர் எஸ் எஸ் அமைப்பின் இலக்குகளாக இருக்கும் என அறிவித்தார்..
# ஆக்டா கொரியானா

***ஆக்டா கொரியானா*** (*Acta Koreana*) என்பது அகாடெமியா கொரியானாவினால் (கீமியுங் பல்கலைக்கழகம், டேகு, எஸ்.கே) ஆங்கிலத்தில் வெளியிடப்படும் கொரிய ஆய்வுகளை உள்ளடக்கிய சகமதிப்பாய்வு செய்யப்பட்ட ஆய்விதழாகும். இது 1998ஆம் ஆண்டில் ஆண்டு வெளியீடாக இது நிறுவப்பட்டது. பின்னர் 2002 முதல் இரு ஆண்டுகளுக்கு ஒரு முறை வெளியிடப்படும் ஆய்விதழாக மாற்றப்பட்டது.
# ஆக்டா கொரியானா

## ஆய்வுச்சுருக்கம் அட்டவணையிடல்

இந்த ஆய்விதழ் கலை மற்றும் மனிதநேய மேற்கோள் அட்டவணை, தற்போதைய பொருளடக்கம்/கலை மற்றும் மனிதநேயம், ஸ்கோபஸ், சிஎஸ்ஏ சமூகவியல் சுருக்கம், ஆசிய ஆய்வுகளின் நூலியல், கொரியா மேற்கோள் அட்டவணை மற்றும் சோசின்டெக்ஸ் ஆகியவற்றில் ஆய்வுச்சுருக்கங்கள் அட்டவணைப்படுத்தப்படுகிறது.
# நந்திதா ஷா

**நந்திதா ஷா** (Nandita Shah) (பிறப்பு 1959) ஒரு இந்திய ஓமியோபதி மருத்துவரும் எழுத்தாளரும் ஆவார். இவர் 1981ஆம் ஆண்டில் மருத்துவராகப் பயிற்சி செய்யத் தொடங்கினார். 2005ஆம் ஆண்டில் "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சார்பற்ற அமைப்பை நிறுவினார். இவருக்கு 2016இல் நாரி சக்தி விருது வழங்கப்பட்டது .
# நந்திதா ஷா

## ஆரம்ப கால வாழ்க்கை

நந்திதா ஷா 1959 பிப்ரவரி 15 அன்று மும்பையில் பிறந்தார். மும்பையிலுள்ள சி. எம். பி ஓமியோபதி மருத்துவக் கல்லூரியில் சேர்ந்து ஓமியோபதியில் நிபுணத்துவம் பெற்ற மருத்துவராக, 1981 முதல் பயிற்சி பெற்று வருகிறார். இவர் 1985 முதல் நனிசைவ உணவு முறையை கடைபிடிப்பவராக இருக்கிறார். நியூயார்க்கில் வாட்கின்ஸ் கிளெனில் உள்ள ஒரு விலங்குப் பண்ணை சரணாலயத்தில் பணிபுரிந்த பின்னர் ஒரு பயிற்சியாளராக 1999இல் புதுச்சேரியின் ஆரோவில்லுக்கு வந்தார்.
# நந்திதா ஷா

## தொழில்

இவர், 2005ஆம் ஆண்டில் ஆரோக்கியமான உணவை ஊக்குவிப்பதற்காக "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சாரா அமைப்பை நிறுவினார். 2020இல் இந்தியாவில் ஏற்பட்ட கொரானா வைரசுத் தொற்றுநோய்களின் போது, இவர் இணையத்தில் இலவசமாக சமையல் பட்டறைகளை வழங்கினார்
# நந்திதா ஷா

## விருது

இந்தியக் குடியரசுத் தலைவர் பிரணப் முகர்ஜி தனது குடியரசுத் தலைவர் இல்லத்தில் வழங்கிய 2016இல் நாரி சக்தி விருது பெற்ற தமிழ்நாட்டைச் சேர்ந்த நான்கு பெண்களில் இவரும் ஒருவர். 21 நாட்களில் நீரிழிவு நோயை மாற்றியமைத்தல் என்ற புத்தகத்தையும் எழுதியுள்ளார். 2020ஆம் ஆண்டு நிலவரப்படி, இவர் ஆரோவில்லில் வசித்து வந்தார்.
# காலநிலையும் மேம்பாடும்

***காலநிலையும் மேம்பாடும் *** (*Climate and Development*) என்பது காலநிலை மாற்றம், காலநிலை மாறுபாடு மற்றும் காலநிலை கொள்கை மற்றும் வளர்ச்சி தேவைகள், தாக்கங்கள், முன்னுரிமைகள் ஆகியவற்றில் எழும் சிக்கல்களை உள்ளடக்கிய சக மதிப்பாய்வு செய்யப்பட்ட இடைநிலை அறிவியல் ஆய்விதழாகும். இது 2009இல் நிறுவப்பட்டது. இந்த ஆய்விதழ் டெய்லர் மற்றும் பிரான்சிஸ் குழுமத்தினால் வெளியிடப்படுகிறது. இதன் தலைமை பதிப்பாசிரியர்கள் ஈ.லிசா எஃப். ஸ்கிப்பர் (சுற்றுச்சூழல் மாற்ற நிறுவனம்) மற்றும் ஜொனாதன் என்சர் (ஸ்டாக்ஹோம் சுற்றுச்சூழல் நிறுவனம்) (அக்டோபர் 2018 முதல்). நிலைய தலைமை தொகுப்பாசிரியர் ரிச்சர்ட் ஜே.டி. க்ளீன் (ஸ்டாக்ஹோம் சுற்றுச்சூழல் நிறுவனம்) ஆவார்.
# காலநிலையும் மேம்பாடும்

## சுருக்கம் மற்றும் அட்டவணைப்படுத்தல்

இதழில் வெளியிடப்படும் ஆய்வுக் கட்டுரைகளின் ஆய்வுச்சுருக்கங்கள் கீழ்க்கண்ட ஆய்வுச்சுருக்க தொகுப்பில் அட்டவணைப்படுத்தப்படுகிறது:  
- CAB சுருக்கம்
- தற்போதைய பொருளடக்கம்/சமூக மற்றும் நடத்தை அறிவியல்
- EBSCO தரவுத்தளங்கள்
- ஜியோபாஸ்
- ஸ்கோபஸ்
- சமூக அறிவியல் மேற்கோள் அட்டவணை  
*ஆய்விதழ் மேற்கோள் அறிக்கைகளின்படி*, இந்த பத்திரிகையின் 2019ஆம் ஆண்டின் தாக்கக் காரணி 2.311ஐக் கொண்டுள்ளது.
# அபிநய்

**அபிநய்** (*Abhinay Kinger*, 20 சூன் 1981 – 10 நவம்பர் 2025) என்பவர் ஓர் இந்திய திரைப்பட நடிகர் ஆவார். மலையாளம் மற்றும் தமிழ்த் திரைப்படங்களில் நடித்தவர். இவர் கஸ்தூரி ராஜா இயக்கிய 2002 ஆம் ஆண்டு வெளியான *துள்ளுவதோ இளமை* திரைப்படத்தின் மூலமாக அறிமுகமானார். ஓரியோ பிஸ்கட் விளம்பரத்தில் இவர் தோன்றினார்.
# அபிநய்

## தொழில்

கஸ்தூரி ராஜாவின் *துள்ளுவதோ இளமை* (2002) திரைப்படத்தில் தனுஷ் மற்றும் செரின் ஆகியோருடன் அபினய் அறிமுகமானார். இப்படத்தின் வெற்றிக்குப் பிறகு தொடர்ந்து படங்களில் நடித்தார். குறிப்பாக *ஜங்ஷன்* (2002), *சிங்காரச் சென்னை* (2004), *பொன் மேகலை* (2005) ஆகிய படங்களில் கதாநாயகனாக நடித்தார்.  
2000-களின் பிற்பகுதியில், இவர் துணை வேடங்களில் நடிக்கத் துவங்கினார். குறிப்பாக *சொல்ல சொல்ல இனிக்கும்* (2009), *பாலைவனச் சோலை* (2009) உள்ளிட்ட படங்களில் குறிப்பிடத்தக்க கதைப்பாத்திரங்களில் நடித்தார்.  
*இவர் துப்பக்கி* (2012) படத்தில் வித்யூத் ஜம்வால்வுக்கு பின்னணி குரல் வழங்கி பின்னணி குரல் கலைஞராகவும் படங்களில் பணியாற்றியுள்ளார்.
# அபிநய்

## இறப்பு

சில ஆண்டுகளாகக் கல்லீரல் தொற்றால் அவதிப்பட்டு வந்த அபிநய், கடுமையான உடல்நலப் பிரச்சினைகளை எதிர்கொண்டு சிகிச்சை பெற்று வந்தார். 2025 ஆம் ஆண்டு நவம்பர் 10 அன்று சென்னையில் காலமானார்.
# அபிநய்

## திரைப்படத் துறை பங்களிப்புகள்

### படங்கள்

| 2002 | *துள்ளுவதோ இளமை* | விஷ்ணு | தமிழ் |  |
| --- | --- | --- | --- | --- |
| *ஜங்ஷன்* | கண்ணன் | தமிழ் |  |  |
| *கெயேதம் தூரத்* | மலையாளம் |  |  |  |
| 2003 | *சக்சஸ்* | தமிழ் |  |  |
| *சித்ரகூடம்* | மலையாளம் |  |  |  |
| 2004 | *சிங்கார சென்னை* | சூர்யா | தமிழ் |  |
| 2005 | *தாஸ்* | குணா | தமிழ் |  |
| *பொன் மேகலை* | மலர்வண்ணன் | தமிழ் |  |  |
| 2007 | *வைரஸ்* | மலையாளம் |  |  |
| 2008 | *தொடக்கம்* | சிண்டோ | தமிழ் |  |
| 2009 | *சொல்ல சொல்ல இனிக்கும்* | குரு | தமிழ் |  |
| *பாலைவனச் சோலை* | யுவன் | தமிழ் |  |  |
| *ஆறுமுகம்* | ஆறுமுகம் | தமிழ் |  |  |
| *கார்த்திக் அனிதா* | கௌரி சங்கர் | தமிழ் | விருந்தினர் தோற்றம் |  |
| 2010 | *கதை* | ஆனந்த் | தமிழ் |  |
| 2012 | *ஆரோகனம்* | கார்த்திக் | தமிழ் |  |
| 2013 | *என்றென்றும் புன்னகை* | கார்த்திக் | தமிழ் |  |
| 2014 | *வல்லவனுக்கு புல்லும் ஆயுதம்* | தொழிலதிபர் | தமிழ் | } |
# அபிநய்

## திரைப்படத் துறை பங்களிப்புகள்

### பின்னணிக் குரல் கலைஞராக

- வித்யூத் ஜம்வால் ( *துப்பாக்கி*, *அஞ்சான்* )
# அபிநய்

## திரைப்படத் துறை பங்களிப்புகள்

### விளம்பரங்கள்

- ஓரியோ பிஸ்கட்
- 3 ரோசஸ் தேநீர்
# நடப்பு பொருளடக்கம்

**நடப்பு பொருளடக்கம்** (*Current Contents*) என்பது கிளாரிவேட் அனலிட்டிக்ஸ் நிறுவனத்திடமுள்ள விரைவாக அறிவியல் ஆய்வுச்சுருக்க சேவை வழங்கும் தரவுத்தளமாகும். இது முன்னர் தாம்சன் ராய்ட்டர்ஸின் அறிவியல் தகவல் நிறுவனத்திடம் இருந்தது. இது இணையவழியிலும் அச்சு வடிவிலும் பிரிவுகளின் கீழ் வெளியிடப்படுகிறது.
# நடப்பு பொருளடக்கம்

## வரலாறு

*நடப்பு பொருளடக்கம்* முதன்முதலில் காகித வடிவத்தில் வெளியிடப்பட்டது. உயிரியல் மற்றும் மருத்துவத்திற்கு மட்டுமே அர்ப்பணிக்கப்பட்ட பதிப்பாக இது வெளிவந்தது. பிற பொருள் பதிப்புகள் பின்னர் சேர்க்கப்பட்டன. ஆரம்பத்தில், பல நூறு முக்கிய சக மதிப்பாய்வு செய்யப்பட்ட ஆய்விதழ்களிலிருந்து தலைப்புப் பக்கங்களின் மறு உருவாக்கத்தைக் கொண்டிருந்தது. இந்த வெளியீடானது வாரந்தோறும் வெளியிடப்பட்டது. ஆய்விதழ்கள் வெளிவந்த சிறு காலத்திற்குள்ளாக ஆய்விதழ்களின் வெளியீடுகளின் தலைப்புப் பக்கங்களைக் கொண்ட சேவையாக வழங்கப்பட்டது. இதில் ஆசிரியர் குறியீட்டு சுட்டெண் மற்றும் முக்கிய தேடு வார்த்தை பொருள் குறியீடு இருந்தது. ஆய்வுக் கட்டுரையில் ஆய்வாளர்களின் முகவரிகள் வழங்கப்பட்டன. எனவே சக ஆய்வாளர்கள் ஆய்வுக் கட்டுரைகளின் நகல் தேவை எனில் மறுபதிப்பு கோரிக்கைகளை அனுப்ப முடியும்.
# நடப்பு பொருளடக்கம்

## நிலை

இன்னும் அச்சில் நடப்பு பொருளடக்கம் வெளியிடப்படுகிறது. இது கிளாரிவேட் அனலிட்டிக்ஸ் அறிவியல் தகவல் நிறுவனம் (ஐ.எஸ்.ஐ) அறிவு வலை வலைத்தளங்களில் தினசரி புதுப்பிப்புகளுடன் சேர்க்கப்பட்ட தரவுத்தளங்களில் ஒன்றாகக் கிடைக்கிறது. மேலும் பிற தரவுத்தள திரட்டிகள் மூலமாகவும் கிடைக்கிறது.
# நடப்பு பொருளடக்கம்

## நிலை

### பதிப்புகள்

*நடப்பு பொருளடக்கம்* தற்பொழுது பிற பதிப்புகளிலும் கிடைக்கின்றன. அவை பின்வருமாறு.  
- *நடப்பு பொருளடக்கம் விவசாய, உயிரியல் மற்றும் சுற்றுச்சூழல் அறிவியல்*
- *நடப்பு பொருளடக்கம் கலை மற்றும் மனிதநேயம்*
- *நடப்பு பொருளடக்கம் மருத்துவ பயிற்சி*
- *நடப்பு பொருளடக்கம் பொறியியல், தொழில்நுட்பம் மற்றும் பயன்பாட்டு அறிவியல்*
- *நடப்பு பொருளடக்கம் வாழ்க்கை அறிவியல்*
- *நடப்பு பொருளடக்கம் இயற்பியல் வேதியியல் மற்றும் பூமி அறிவியல்*
- *நடப்பு பொருளடக்கம் சமூக மற்றும் நடத்தை அறிவியல்*
# நடப்பு பொருளடக்கம்

## தற்போதைய பொருளடக்கம் தொகுப்புகள்

*நடப்பு பொருளடக்கம் தொகுப்புகள்* இரண்டு வெவ்வேறு பதிப்புகளாக வழங்கப்படுகின்றன. இவை *மின்னணுவியல் மற்றும் தொலைத்தொடர்பு சேகரிப்பு* மற்றும் *வணிக சேகரிப்பு* ஆகும். இந்த தொகுப்பு, அறிவார்ந்த ஆய்விதழ் குறியீடுகள், வர்த்தக வெளியீடுகள், அத்துடன் வணிக மற்றும் தொழில் தொடர்பான வெளியீடுகளை உள்ளடக்கியது.  
வணிக நிர்வாகம் மற்றும் மேலாண்மை கோட்பாடு மற்றும் நடைமுறைக்குத் தொடர்புடைய 240 பத்திரிகைகள் மற்றும் வர்த்தக வெளியீடுகள் பற்றிய *வணிக சேகரிப்பு குறியீடுகள்* உள்ளடக்கியது*.* இதன் செயல் எல்லை பாதுகாப்பு, வணிகம், பொருளாதாரம், பணியாளர் உறவுகள், மனித வளங்கள், மேலாண்மை, அமைப்பு, சந்தைப்படுத்தல் மற்றும் வணிகத் தொடர்பு ஆகியவற்றின் பொதுவான பிரிவுகளை உள்ளடக்கியது.  
*மின்னணுவியல் மற்றும் தொலைத்தொடர்பு சேகரிப்பு* குறியீடுகள் 210 பத்திரிகைகள் மற்றும் வர்த்தக வெளியீடுகள் பற்றிய ஆராய்ச்சி மற்றும் மேம்பட்ட தொழில்நுட்பத்துடன் தொடர்புடையவை. இதன் செயல் எல்லையில் மின்னணுவியல், மின்னியல், ஒளியியல், லேசர் ஆய்வு, லேசர் தொழில்நுட்பம், செமிகண்டக்டர்ஸ், திட நிலை பொருள் தொழில்நுட்பம், மற்றும் தொலைத்தொடர்பு தொழினுட்பம் ஆகியவற்றின் பொதுவான பகுதிகள் உள்ளன.
# நேச்சர் இம்யூனாலஜி

***நேச்சர் இம்யூனாலஜி*** (இயற்கை நோயெதிர்ப்பியல்) (*Nature Immunology*) என்பது நோயெதிர்ப்புத் தன்மை ஆய்வுகளை உள்ளடக்கிய மாதாந்திர சக மதிப்பாய்வு செய்யப்பட்ட அறிவியல் ஆய்விதழ் ஆகும். இது *நேச்சர்* குடும்ப பத்திரிகைகளின் விரிவாக்கமாக 2000ஆம் ஆண்டில் நிறுவப்பட்டது.  
*ஆய்விதழ் மேற்கோள் அறிக்கையின்படி*, 2019ஆம் ஆண்டு தாக்கக் காரணி 20.479 ஆகும்.
# குருணால் பாண்டியா

**குருணால் இமான்சு பாண்டியா** (Krunal Himanshu Pandya பிறப்பு: மார்ச் 24, 1991) ஒரு சர்வதேச இந்தியத் துடுப்பாட்ட அணி வீரர் ஆவார் . இவர் ஒரு பன்முக வீரர் ஆவார், இவர் இடது கை மட்டையாளர் மற்றும் இடது-கை வழமைச் சுழல் பந்து வீச்சாளர். இவர் உள்ளூர்ப் போட்டிகளில் வடோதரா துடுப்பாட்ட அணிக்காகவும் மும்பை இந்தியன்ஸ் அணிக்காக ஐபிஎல் போட்டிகளிலும் விளையாடி வருகிறார். . நவம்பர் 2018 இல் இந்திய துடுப்பாட்ட அணிக்காக சர்வதேச அளவில் அறிமுகமானார்.
# குருணால் பாண்டியா

## உள்ளூர்ப் போட்டிகள்

அக்டோபர் 6, 2016 இல் வடோதரா துடுப்பாட்ட அணிக்காக முதல் தரத் துடுப்பாட்டப் போட்டிகளில் 2016-2017 ரஞ்சி கோப்பைத் தொடரில் அறிமுகமானார். அதே ஆண்டில் நடந்த விஜய் அசாரே கோப்பைக்கான தொடரில் 8 போட்டிகளில் 366 ஓட்டங்களை 45.75 எனும் மட்டையாட்ட சராசியுடனும் 11 இலக்குகளையும் கைப்பற்றி அதிக இலக்குகள் மற்றும் ஓட்டங்கள் எடுத்த வடோதரா துடுப்பாட்ட அணி வீரர்கள் பட்டியலில் முதலிடம் பிடித்தார்.
# குருணால் பாண்டியா

## இந்தியன் பிரீமியர் லீக்

2016 ஐபிஎல் ஏலத்தில் மும்பை இந்தியன்ஸ் பாண்டியாவை 2 கோடிக்கு வாங்கியது. ஏப்ரல் 2016 இல்வான்கடே மைதானத்தில் குஜராத் லயன்சு அணிக்கு எதிராக மும்பை அணி சார்பாக அறிமுகமானார். தினேஷ் கார்த்திக்கை தனது முதல் இலக்காகக் கைப்பற்றினார். 2016 ஐபிஎல் தொடரில் இவரது பங்களிப்பிற்காக கிரிகின்போ மற்றும் கிரிக்பஸ் ஐபிஎல் லெவன் அணியில் இடம் பெற்றார்.
# குருணால் பாண்டியா

## சர்வதேச துடுப்பாட்ட வாழ்க்கை

அக்டோபர் 2018 இல், மேற்கிந்திய தீவுகள் மற்றும் ஆஸ்திரேலியாவுக்கு எதிரான சுற்றுப்பயணங்களுக்காக இந்தியாவிற்கான பன்னாட்டு இருபது அணியில் பாண்டியா பெயரிடப்பட்டார். 4 நவம்பர் 2018 அன்று மேற்கிந்தியத் தீவுகளுக்கு எதிரான தனது முதல் போட்டியில் 9 பந்துகளில் ஆட்டமிழக்காமல் 21 ஓட்டங்கள் எடுத்தார்.
# குருணால் பாண்டியா

## தனிப்பட்ட வாழ்க்கை

இவர் ஹர்திக் பாண்டியாவின் அண்ணன். 2017 இல் பங்கூரி சர்மா என்பவரை மணந்தார்.
# உயிரிதொழில்நுட்பவியல் ஆய்விதழ்

**உயிரிதொழில்நுட்பவியல் ஆய்விதழ்** (*Biotechnology Journal*) என்பது சக மதிப்பாய்வு செய்யப்படும் அறிவியல் ஆய்விதழ் ஆகும். இதில் உயிரித் தொழில்நுட்பவியலின் அனைத்து அம்சங்களையும் உள்ளடக்கிய ஆய்வுக் கட்டுரைகள் வெளியாகின்றன.
# உயிரிதொழில்நுட்பவியல் ஆய்விதழ்

## ஆய்வுச்சுருக்கமும் அட்டவணைப்படுத்தலும்

ஆய்விதழில் வெளியாகும் ஆய்வுக்கட்டுரைகளின் ஆய்வுச்சுருக்கம் கீழ்க்கண்ட மேற்கோள் தரவுத்தளங்களில் அட்டவணைப்படுத்தப்படுகிறது:  
*ஆய்விதழ் மேற்கோள் அறிக்கைகளின்படி*, இந்த ஆய்விதழின் 2020இன் தாக்கக் காரணி 3.912 ஐக் கொண்டுள்ளது.
# விக்கிப்பீடியா:Statistics/weekly/21-Mar-2021
| 215 | 2401:4900:232A:80A3:EC27:AEB8:FAC1:6AAA | 0 | 1 | 0 | 0 | 0 | 0 | 0 | 1 | 10556 |  |
| 216 | 2401:4900:484F:619F:0:0:23:22BF | 0 | 1 | 0 | 0 | 0 | 0 | 0 | 1 | 37 |  |
| 217 | 2409:4072:600D:669A:0:0:1391:50A0 | 0 | 1 | 0 | 0 | 0 | 0 | 0 | 1 | 75 |  |
| 218 | 2401:4900:4A97:8181:CFF5:4402:B0BD:9EA2 | 0 | 1 | 0 | 0 | 0 | 0 | 0 | 1 | 0 |  |
| 219 | 2409:4072:80B:B90:0:0:2772:A0B0 | 0 | 0 | 0 | 0 | 0 | 0 | 1 | 1 | 0 |  |
| 220 | Daniuu | 0 | 1 | 0 | 0 | 0 | 0 | 0 | 1 | 0 |  |
| 221 | 2409:4072:82:98C2:FC59:8D66:DF95:117E | 0 | 1 | 0 | 0 | 0 | 0 | 0 | 1 | 1 |  |
| 222 | 43.250.242.116 | 0 | 1 | 0 | 0 | 0 | 0 | 0 | 1 | 14 |  |
| 223 | 2804:D55:5285:5D00:C4BA:2F7C:2746:5AC5 | 0 | 0 | 0 | 0 | 1 | 0 | 0 | 1 | 0 |  |
| 224 | Harishpranovhk | 0 | 1 | 0 | 0 | 0 | 0 | 0 | 1 | 16 |  |
| 225 | 120.138.13.128 | 0 | 1 | 0 | 0 | 0 | 0 | 0 | 1 | 58 |  |
| 226 | 2409:4072:612:99E2:E137:4E14:DB58:2CAD | 0 | 1 | 0 | 0 | 0 | 0 | 0 | 1 | 114 |  |
| 227 | 212.104.237.240 | 0 | 1 | 0 | 0 | 0 | 0 | 0 | 1 | 5 |  |
| 228 | 2409:4053:70E:F694:0:0:181C:80B0 | 0 | 1 | 0 | 0 | 0 | 0 | 0 | 1 | 27 |  |
| 229 | 2409:4072:585:A654:0:0:22A3:AD | 0 | 1 | 0 | 0 | 0 | 0 | 0 | 1 | 8 |  |
| 230 | 2402:3A80:1331:E4A:0:B:1388:3101 | 0 | 1 | 0 | 0 | 0 | 0 | 0 | 1 | 0 |  |
| 231 | 106.195.35.174 | 0 | 1 | 0 | 0 | 0 | 0 | 0 | 1 | 9382 |  |
| 232 | 2401:4900:4835:91AF:502B:5318:61C1:31D5 | 0 | 1 | 0 | 0 | 0 | 0 | 0 | 1 | 912 |  |
| 233 | Agasi Idhaya | 0 | 1 | 0 | 0 | 0 | 0 | 0 | 1 | 0 |  |
| 234 | 2409:4072:6E9F:FB21:C54A:E5BF:A643:4ED6 | 0 | 1 | 0 | 0 | 0 | 0 | 0 | 1 | 0 |  |
| 235 | 2409:4064:2E27:5FCD:0:0:E408:D03 | 0 | 1 | 0 | 0 | 0 | 0 | 0 | 1 | 17 |  |
| 236 | 106.222.116.64 | 0 | 1 | 0 | 0 | 0 | 0 | 0 | 1 | 0 |  |
| 237 | DrRom | 0 | 1 | 0 | 0 | 0 | 0 | 0 | 1 | 12 | } |
# மேக்னா நாயர்

**மேக்னா நாயர்** (*Meghna Nair*, பிறப்பு: மே 29, 1989) என்பவர் ஒரு இந்திய நடிகை ஆவார். இவர் குறிப்பாக தமிழ் மற்றும் மலையாள படங்களில் நடித்துள்ளார்.
# மேக்னா நாயர்

## தொழில்

18 வயதில், மேகா நாயர் முதன்முதலில் *தங்கம்* (2008) படத்தில் சத்யராஜுக்கு ஜோடியாக முன்னணி பாத்திரத்தை ஏற்று நடித்தார். அப்படத்தில் சத்தியராஜின் மனைவியாக நடித்தார். மேலும் அவரது உண்மையான வயதைத் தாண்டி காட்டும் விதமாக அவருக்கு ஒப்பணை செய்யப்பட்டது. பின்னர் இவர் விவேக்குடன் நகைச்சுவைக் காட்சிகளில் *பசுபதி மே / பா. ராசக்காபாளையம்* (2007), பாலியல் தொழிலாளியாக *பூவா தலையா* (2011) உள்ளிட்ட படங்களில் நடித்தார். பின்னர் சிவா *சிறுத்தை* (2011) படத்தில் ஒரு காவல் அதிகாரி பாத்திரத்தை இவருக்கு அளித்தார். அந்த பாத்திரத்தை அளிப்பதற்கு முன்னாதாக. சிவா அவர் நடித்த நெல்லை சந்திப்பு (2012) திரைப்படத்தின் சில விளம்பர ஒளிப்படங்களைக் கண்டு அதில் ஈர்க்கப்பட்டு பின்னர் இவரைத் தேர்ந்தெடுத்தார். மேலும் மேகாவின் உயரமும் இயக்குனரை அப்படத்தில் நடிக்க வைக்க ஒரு காரணியாக இருந்தது. கார்த்தி, தமன்னாவுடன் இணைந்து, *சிறுத்தை* படத்தில் நடித்தது மேகாவின் திரை வாழ்வில் மிக உயர்ந்த படைப்பாக உள்ளது. மேலும் தனக்கு திரைப்பட வாய்ப்புகள் கிடைக்கும் என்ற நம்பிக்கையில் இவர் தனது திரைப் பெயரான மேகா நாயர் என்பதை மேக்னா நாயர் என 2011 சூனில் மாற்றினார். 2000 ஆம் ஆண்டுகளின் பிற்பகுதியிலும், 2010 களின் துவக்க ஆண்டுகளிலும் இவரது பல படங்கள் தயாரிப்புக்ககு மத்தியில் நிறுத்தப்பட்டன. இந்தப் படங்களில் அனிஷின் ஆதிக்கம், ஷாம் ஜோடியாக சஞ்சய் ராமின் சிவமயம் மற்றும் பெண் மையப்படுத்தப்பட்ட திரைப்படமான மன்மத ராஜ்யம் ஆகியவை நடிகைகள் அக்சயா, கீர்த்தி சாவ்லா, சங்கவி, தேஜாஸ்ரீ ஆகியோருடன் இணைந்து நடித்தார்.  
2010 ஆம் ஆண்டில், அவர் மலையாளம் திரைப்படங்களில் தோன்ற ஆரம்பித்தார். சுரேஷ் கோபியுடன் இணைந்து *ரிங்டோன்* (2010) மற்றும் திலீப்புடன் மிஸ்டர் மருமகன் (2012). சூர்யா தொலைக்காட்சியில் ஒளிபரப்பான "கீதாஞ்சலி" என்ற தொலைக்காட்சி தொடரில் தோன்றினார். ஏசியாநெட்டில் பிரபலமான உண்மைநிலை நிகழ்ச்சியாக இருந்த "நெஸ்லே மன்ச் ஸ்டார்ஸ்" நிகழ்ச்சியிலும் பங்கேற்றார்.
# மேக்னா நாயர்

## திரைப்படவியல்

| 2005 | *பரதச்சந்திரன் ஐ.பி.எஸ்* | லேகா | மலையாளம் |
| --- | --- | --- | --- |
| 2005 | *ஹை* | திரிப்தா | மலையாளம் |
| 2005 | *உனக்காக* | திரிப்தா | தமிழ் |
| 2005 | *சரி சாக்கோ கொச்சின் மும்பை* | நந்திதா | மலையாளம் |
| 2006 | *அவுட் ஆப் சிலபஸ்* | பிரியா | மலையாளம் |
| 2007 | *பசுபதி மே / பா. ராசக்காபாளையம்* | சாவித்ரி | தமிழ் |
| 2008 | *தங்கம்* | மீனாட்சி | தமிழ் |
| 2008 | *தொடக்கம்* | நான்சி | தமிழ் |
| 2008 | *தீபாவளி* | சிறிஷா | தெலுங்கு |
| 2010 | *ரிங்டோன்* | மீரா | மலையாளம் |
| 2011 | *சிறுத்தை* | ஜான்சி | தமிழ் |
| 2011 | *பூவா தலையா* | ரேகா | தமிழ் |
| 2011 | *கில்லாடி ராமன்* | மீரா | மலையாளம் |
| 2012 | *மிஸ்டர் மருமகன்* | மின்மினி | மலையாளம் |
| 2012 | *நெல்லை சந்திப்பு* | லலிதா | தமிழ் |
| 2012 | *காதலிச்சு பார்* | தேன்மொழி | தமிழ் |
| 2012 | *ஆதிக்கம்* | தமிழ் |  |
| 2012 | *சிவமயம்* | தமிழ் |  |
| 2012 | *மன்மத ராஜ்யம்* | தமிழ் |  |
# மேக்னா நாயர்

## திரைப்படவியல்

### தொலைக்காட்சி

- **நெஸ்லே மன்ச் ஸ்டார்ஸ்** ( ஏஷ்யாநெட் )
- **கௌரி பார்வதியாக கீதாஞ்சலியில்** ( சூர்யா தொலைக்காட்சி )
- **யக்ஷியம் நஜனம்** (தொலைப்படம்)
# கிளாரிவேட்

**கிளாரிவேட்** (*Clarivate*) என்பது தாம்சன் ராய்ட்டர்ஸின் அறிவுசார் சொத்து மற்றும் அறிவியல் வணிகத்தை ஒனெக்ஸ் நிறுவனம் மற்றும் பாரிங் பிரைவேட் ஈக்விட்டி ஆசியாவால் கையகப்படுத்தியதைத் தொடர்ந்து 2016இல் உருவாக்கப்பட்ட நிறுவனமாகும். மே 13, 2019 அன்று, கிளாரிவேட் சர்ச்சில் கேபிடல் கார்புடன் இணைந்தது. நியூயார்க் பங்குச் சந்தையில் டிக்கர் சின்னமான சி.சி.சி யினைப் பொதுவெளியில் பட்டியலிட்டது.  
அறிவியல் மற்றும் கல்வி ஆராய்ச்சி, காப்புரிமை நுண்ணறிவு மற்றும் இணக்கத் தரநிலைகள், மருந்து மற்றும் உயிரித்தொழில்நுட்பவியல் வர்த்தக முத்திரை, டொமைன் மற்றும் வகைக்குறி பாதுகாப்பு உள்ளிட்ட பகுப்பாய்வுகளை மையமாகக் கொண்ட சந்தா அடிப்படையிலான சேவைகளின் தொகுப்புகளை கிளாரிவேட் சொந்தமாகக் கொண்டு இயங்குகிறது. இதன் சேவைகள் அறிவியல் வலை, கோர்டெல்லிசு (Cortellis), சிபிஏ குளோபல் (CPAglobal), டெர்வெண்ட் (Derwent), டெர்வெண்ட் உலக காப்புரிமை குறியீட்டு, காம்புமார்க் (CompuMark), மார்க்மானிடர் (MarkMonitor), டெக்சிடீரீட் (Techstreet), பப்லோன்சு, எண்ட்நோட் (EndNote), கோப்பெரினியோ (Kopernio), இசுகாலர் ஒன்(ScholarOne) எனப் பல உள்ளன.
# கிளாரிவேட்

## நிறுவனத்தின் வரலாறு

கிளாரிவேட் முன்பு தாம்சன் ராய்ட்டர்ஸின் அறிவுசார் சொத்து மற்றும் அறிவியல் பிரிவாக இருந்தது. 2008க்கு முன்பு, இது தாம்சன் சயின்டிஃபிக் என்று அழைக்கப்பட்டது. 2016ஆம் ஆண்டில், தாம்சன் ராய்ட்டர்ஸ் 3.55 பில்லியன் டாலர் ஒப்பந்தத்தை மேற்கொண்டது. இதில் இவர்கள் இதை ஒரு சுயாதீன நிறுவனமாக மாற்றினர். மேலும் இதைத் தனியார் பங்கு நிறுவனங்களான ஒனெக்ஸ் நிறுவனம் மற்றும் பாரிங் தனியார் ஈக்விட்டி ஆசியாவுக்கு விற்றனர்.  
மே 13, 2019 அன்று, கிளாரிவேட் சர்ச்சில் கேப்பிட்டலுடன் இணைந்தது. சர்ச்சிலின் தலைமை நிர்வாக அதிகாரி, ஜெர்ரே ஸ்டீட் (முந்தைய தலைவர் மற்றும் ஐ.எச்.எஸ். மார்கிட்டின் தலைமை நிர்வாக அதிகாரி) கிளாரிவேட்டின் நிர்வாகத் தலைவரானார்.
# கிளாரிவேட்

## தயாரிப்புகள் மற்றும் சேவைகள்

### அறிவியல் வலை

ஆராய்ச்சியாளர்கள், பல்கலைக்கழகங்கள், ஆராய்ச்சி நிறுவனங்கள், அரசாங்கங்கள், தனியார் மற்றும் பொது ஆராய்ச்சி நிதி நிறுவனங்கள், வெளியீட்டாளர்கள் மற்றும் ஆராய்ச்சி-தீவிர நிறுவனங்களுக்குத் தரவு, பகுப்பாய்வு, நுண்ணறிவு, பகுப்பாய்வு கருவிகள் மற்றும் தொழில்முறை சேவைகளை வழங்கும் தயாரிப்புகள்  
- அறிவியல் வலை<nowiki/>த் தளம்
- முடிவு குறிப்பு
- InCites
- ஆய்விதழ் மேற்கோள் அறிக்கைகள்
- அத்தியாவசிய அறிவியல் குறி காட்டிகள்
- ஸ்காலர்ஒன்
- பப்ளோன்சு
- கன்வெரிஸ்
- எண்ட்நோட் சொடுக்கு (முன்பு கோப்பர்னியோ)
# கிளாரிவேட்

## தயாரிப்புகள் மற்றும் சேவைகள்

### கோர்டெல்லிஸ்

மருந்து மற்றும் சாதன மேம்பாட்டுச் சுழற்சி முழுவதும் முடிவெடுப்பதைத் தெரிவிக்கப் பயன்படுத்தப்படும் உயிர் அறிவியல் நுண்ணறிவு தீர்வுகள் உட்பட:  
- கோர்டெல்லிஸ் ஒழுங்குமுறை நுண்ணறிவு
- கோர்டெல்லிஸ் போட்டி நுண்ணறிவு
- கோர்டெல்லிஸ் மருத்துவ பரிசோதனை நுண்ணறிவு
- கோர்டெல்லிஸ் புலனாய்வு ஒப்பந்தங்கள்
- கோர்டெல்லிஸ் மருந்து கண்டுபிடிப்பு நுண்ணறிவு
- கோர்டெல்லிஸ் மின்னிலக்க சுகாதாரம் இன்டலிஜென்ஸ்
- மெட்டா கோர், ஒரு கோர்டெல்லிஸ் தீர்வு
- கோர்டெல்லிஸ் ஜெனரிக்ஸ் நுண்ணறிவு (முன்னர் நியூபோர்ட், ஒரு கோர்டெல்லிஸ் தீர்வு)
- வேதியியல், உற்பத்தி மற்றும் கட்டுப்பாடுகள் (சிஎம்சி) நுண்ணறிவு
- பயோ வேர்ல்ட்
# கிளாரிவேட்

## தயாரிப்புகள் மற்றும் சேவைகள்

### டெர்வென்ட்

காப்புரிமையைத் தேடுவதற்கும் பகுப்பாய்வு செய்வதற்கும் பயன்படுத்தப்படும் தரவுத்தள தயாரிப்புகள் மற்றும் சேவைகள். ஐபி வாழ்க்கை சுழற்சியை ஆதரிக்க ஐபி நிர்வாகம் மற்றும் வழக்கு ஆதரவு சேவைகள்  
- டெர்வென்ட் புதுமை
- டெர்வென்ட் உலக காப்புரிமை சுட்டெண்
- டெர்வென்ட் சீக்வென்ஸ் பேஸ்
- டெர்வென்ட் தரவு அனலைசர்
- ஜென்சீக்
# கிளாரிவேட்

## தயாரிப்புகள் மற்றும் சேவைகள்

### கம்ப்யூமார்க்

புதிய சாத்தியமான வர்த்தக முத்திரைகளை மதிப்பிடுவதற்கும், மீறலுக்கான தற்போதைய வர்த்தக முத்திரைகளைக் கண்காணிப்பதற்கும் பிராண்ட் மற்றும் வர்த்தக முத்திரை நிபுணர்களால் பயன்படுத்தப்படும் தகவல் சேவைகள்  
- SAEGIS®, இணைய வர்த்தக முத்திரை திரையிடல்
- TM go365, சுய சேவை வர்த்தக முத்திரை ஆய்வு தீர்வு
- முழு தேடல், ஆய்வாளர் இயக்கப்படும் வர்த்தக முத்திரை தேடல்
- பார்ப்பது, வர்த்தக முத்திரை பாதுகாப்பு
# கிளாரிவேட்

## தயாரிப்புகள் மற்றும் சேவைகள்

### மார்க்மொனிட்டர்

டொமைன் பெயர் இலாகாக்களைப் பதிவுசெய்து நிர்வகிப்பதற்கான தனியுரிமை மென்பொருள் மற்றும் சேவைகள், இணைய பிராண்ட் பாதுகாப்பு, ஆண்டிபிரைசி மற்றும் ஆண்டிஃப்ராட் தீர்வுகளை வழங்குதல்,  
- மார்க்மோனிட்டர் டொமைன் மேலாண்மை
# கிளாரிவேட்

## தயாரிப்புகள் மற்றும் சேவைகள்

### டெக்ஸ்ட்ரீட்

மின்னணு, அச்சு மற்றும் நிறுவன தீர்வுகளில் இணக்கமாக இருப்பதற்கான பொறியியல் தொழில் தரநிலைகள், குறியீடுகள் மற்றும் மேலாண்மை கருவிகள்  
- டெக்ஸ்ட்ரீட் எண்டர்பிரைஸ்
- டெக்ஸ்ட்ரீட் கடை
# கிளாரிவேட்

## ஆண்டு பட்டியல்கள், அறிக்கைகள் மற்றும் பல

### மிகவும் மேற்கோள் காட்டப்பட்ட ஆராய்ச்சியாளர்கள்

கிளாரிவேட் ஆண்டுதோறும் மிகவும் மேற்கோள் காட்டப்பட்ட ஆராய்ச்சியாளர்கள் பட்டியலை வெளியிடுகிறது . இந்த பட்டியல் "கடந்த தசாப்தத்தில் உலகின் மிகவும் செல்வாக்குமிக்க ஆராய்ச்சியாளர்களை அங்கீகரிக்கிறது. இது பல மேற்கோள் காட்டப்பட்ட ஆவணங்களைத் தயாரிப்பதன் மூலம் நிரூபிக்கப்பட்டுள்ளது. இது அறிவியல் வலை புலம் மற்றும் ஆண்டிற்கான மேற்கோள்களால் முதல் 1% இடத்தைப் பிடித்துள்ளது." ஒன்று அல்லது அதற்கு மேற்பட்ட 21 துறைகளில் (கிளாரிவேட் அத்தியாவசிய அறிவியல் குறி காட்டிகள், அல்லது இஎஸ்ஐ) அல்லது பல துறைகளில் அவர்களின் விதிவிலக்கான செயல்திறனுக்காக ஆராய்ச்சியாளர்கள் தேர்ந்தெடுக்கப்படுகிறார்கள். மிகவும் மேற்கோள் காட்டப்பட்ட ஆராய்ச்சியாளர்களின் 2019 பட்டியல் நவம்பர் 19, 2019 அன்று வெளியிடப்பட்டது.